Сярод тых, хто мае вялікія заслугі перад семінарыяй сёньня, асабліва хочацца адзначыць постаці двух івана-франкоўскіх уладыкаў: Кір Сафрона Дмытэркі і Кір Сафрона Мудрага. Абодва гэтыя біскупы дзейна спрычыніліся да адраджэньня нашае Беларускае Грэка-Каталіцкае Царквы, спрыяючы нам сваім бацькоўскім клопатам і сталай апекай. 7 чэрвеня 2007 году Ўладыку Сафрону Дмытэрку споўнілася 90 гадоў. З гэтае нагоды мы, беларускія грэка-католікі, сардэчна віншуем яго ды ўзносім Богу малітвы падзякі за Ягонага архірэя, праз якога Госпад так шмат зрабіў, умацаваўшы на многія леты.